**EFOP-1.4.4-17-2017-00067**

**„Kápolnai roma lányok esélynövelő programja” „Választhatsz másik jövőt!”**

**Kedvezményezett: Kápolna Község Roma Nemzetiségi Önkörmányzata**

Az elmúlt időszakban is tovább folytatódott a roma lányok esélynövelő programja. Továbbra is heti, illetve havi rendszerességgel találkoznak a mentorok a lányokkal és segítik őket az integrációban.

* Az egyik csoportos találkozó alkalmával a községünkben élő 2 olyan roma fiatalt hívtunk vendégül, akik életükkel példát tudnak mutatni a lányok számára.

Vendégünk volt Báder József, aki az Eötvös Lórád Tudományegyetem hallgatója illetve Báder Elemér, aki az Eszterházy Károly Egyetem hallgatója. A két fiatal rengeteg élményt osztott meg az érdeklődő roma lányoknak, ezzel is egy fajta példát mutattak nekik, hogy milyen eredményeket, sikereket lehet elérni kellő akarattal, odafigyeléssel.

* Egyik mentorunk a Heves Megyei Rendőrkapitányság által szervezett „Ki mit tud?” vetélkedőre is felkészített 3 mentorált lányt. (Báder Szabina, Pege Brigitta, Báder Zsanett)

A lányok nagyon szépen szerepeltek a vetélkedőn, amit lelkes felkészülés előzött meg.

Nagyon büszkék vagyunk rájuk!

A rendszeres találkozók továbbra is jó hangulatban zajlanak. Hol közös énekléssel, sportolással, kézműves tevékenységgel vagy valamilyen érdekes témát feldolgozó beszélgetéssel telnek el.

Kecskésné Kerékgyártó Andrea

szakmai vezető